Opel Vectra
Opel Vectra (MFA) — nemis konserni Opelning eskirgan Opel Ascona oʻrnini egallagan oʻrta oʻlchamli oilaviy avtomobili. Buyuk Britaniyada u Vauxhall brendi ostida sotilgan, Avstraliyada u Holden nomi bilan, Lotin Amerikasida Chevrolet nomi bilan mashhur edi. Hammasi boʻlib A, B va C lotin harflari bilan belgilangan uchta avlod ishlab chiqarildi. Birinchi Vectra A 1988-yil sentyabr oyida konveyerga qoʻyildi, Vectra C \ Signumning soʻnggi versiyasini ishlab chiqarish 2008-yil iyul oyida yakunlandi. Ikkinchi avlod — Vectra B — katta shuhrat qozondi, buning uchun u „Yevropaning sevimlisi“ laqabini oldi . Shunisi eʼtiborga loyiqki, „Vectra“ nomi oʻziga xos maʼnoga ega emas — bu kompyuter tomonidan tanlangan butunlay „sintetik“ nomga ega boʻlgan birinchi modellardan biri edi.